Menționăm că ultimele date ale Comisiei Electorale Centrale arată că până la ora 18:30, 1 429 778 (51.02%) din votanți înscriși în listele electorale au trecut pe la urne și au ales deja cine îi va reprezenta în viitorul Parlament.

În birourile electorale de peste hotare, către ora 18:00, au votat 45 644 persoane. Cei mai activi au fost cetățenii Republicii Moldova din Italia unde au votat - 18 007 alegători. În Federația Rusă au participat 7069 de alegători, iar în România - 6282.

Secțiile de votare se vor închide la ora 21:00. Datele finale despre rata de participare vor fi făcute publice după ora 22:00.

După închiderea birourilor electorale, va începe numărarea voturilor și procesarea rezultatelor. Începând cu ora 23:00, vor fi oferite primele rezultate preliminare.